১৯৬৭ চনৰ পৰা ১৯৬৯ চনলৈ ডকিনছে বাৰ্কেলিৰ কেলিফৰ্ণিয়া বিশ্ববিদ্যালয়ত এগৰাকী প্ৰাণীবিজ্ঞানৰ সহকাৰী অধ্যাপক হিচাপে যোগদান কৰে।১৯৭০ চনত তেওঁ অক্সফ'ৰ্ড বিশ্ববিদ্যালয়লৈ উভতি আহে আৰু এগৰাকী অধ্যাপক হিচাপে যোগদান কৰে। ১৯৯০ চনত তেওঁ প্ৰাণীবিজ্ঞানৰ এগৰাকী ৰিডাৰ হিচাপে নিযুক্তি লাভ কৰে। ১৯৯৫ চনত তেওঁক অক্সফ'ৰ্ডে "বিজ্ঞানৰ ৰাজহুৱা ব্যাখ্যাৰ ছিম'নয়ি অধ্যাপক" (Simonyi Professor for the Public Understanding of Science) পদত অধিষ্ঠিত কৰে। অক্সফ'ৰ্ডত এই পদটো ছাৰ্লছ ছিম'নয়িয়ে প্ৰতিষ্ঠা কৰিছিল আৰু তেওঁ বাঞ্চা কৰিছিল যে-"ব্যক্তিজন বিজ্ঞানৰ ৰাজহুৱা ব্যাখ্যাৰ ক্ষেত্ৰখনলৈ কিছু গুৰুত্বপূৰ্ণ বৰঙণি আগবঢ়োৱা হ'ব লাগিব", আৰু এই পদটোত অধিষ্ঠিত হোৱা প্ৰথমজন ব্যক্তি হ'ব লাগিব ৰিচাৰ্ড ড'কিনছ্৷ তেওঁ সেইটো পদত ১৯৯৫ চনৰ পৰা ২০০৮ চনলৈকে থাকে।

১৯৭০ চনৰ পৰাই তেওঁ অক্সফ'ৰ্ডৰ নিউ কলেজৰ এজন সভ্য হৈ আছে। বৰ্তমান তেওঁ এমিৰেটাৰ অক্সফ'ৰ্ড সভ্য। 

২০১১ চনত তেওঁ লণ্ডনৰ ব্যক্তিগত খণ্ডৰ "নিউ কলেজ অৱ হিউমেনেটিছ" নামৰ বিশ্ববিদ্যালয়ত যোগদান কৰে, যিখন ২০১২ চনৰ ছেপ্টেম্বৰত আৰম্ভ হয়৷



প্ৰাৰম্ভিক জীৱন
শিক্ষা
ৰিচাৰ্ড ড'কিনছ্ বঁটা
কৰ্মজীৱন